Document ID: 32008L0102

DIREKTIVA 2008/102/ES EVROPSKEGA PARLAMENTA IN SVETA
z dne 19. novembra 2008
o spremembi Direktive Sveta 79/409/EGS o ohranjanju prosto živečih ptic, glede Komisiji podeljenih izvedbenih pooblastil
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 175(1) Pogodbe,
ob upoštevanju predloga Komisije,
ob upoštevanju mnenja Evropskega ekonomsko-socialnega odbora (1),
po posvetovanju z Odborom regij,
v skladu s postopkom iz člena 251 Pogodbe (2),
ob upoštevanju naslednjega:
(1)
Direktiva Sveta 79/409/EGS (3) predvideva, da bi bilo treba sprejeti nekatere ukrepe v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (4).
(2)
Sklep 1999/468/ES je bil spremenjen s Sklepom Sveta 2006/512/ES (5), ki je uvedel regulativni postopek s pregledom, ki se uporablja za sprejetje izvedbenih ukrepov splošnega obsega za spreminjanje nebistvenih določb temeljnega akta, sprejetega v skladu s postopkom iz člena 251 Pogodbe, med drugim s črtanjem nekaterih takih določb ali z njegovim dopolnjevanjem z novimi nebistvenimi določbami.
(3)
V skladu z Izjavo Evropskega parlamenta, Sveta in Komisije (6) o Sklepu 2006/512/ES je treba v skladu z veljavnimi postopki prilagoditi akte, sprejete v skladu s postopkom iz člena 251 Pogodbe, ki so že v veljavi, tako da se regulativni postopek s pregledom uporablja tudi zanje.
(4)
Zlasti bi bilo treba pooblastiti Komisijo, da spremeni nekatere priloge Direktive 79/409/EGS z vidika znanstvenega in tehničnega napredka. Ker so ti ukrepi splošnega obsega in so namenjeni spreminjanju nebistvenih določb Direktive 79/409/EGS, med drugim z njenim dopolnjevanjem z novimi nebistvenimi določbami, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.
(5)
Direktivo 79/409/EGS bi bilo zato treba ustrezno spremeniti.
(6)
Ker so spremembe iz te direktive, ki spreminjajo Direktivo 79/409/EGS, prilagoditve tehnične narave, ki zadevajo izključno postopke v odborih, jih državam članicam ni treba prenesti v nacionalno zakonodajo. Določbe v ta namen zato niso potrebne -
SPREJELA NASLEDNJO DIREKTIVO:
Člen 1
Direktiva 79/409/EGS se spremeni:
1.
Člen 15 se nadomesti z naslednjim:
„Člen 15
Sprejmejo se spremembe, potrebne za prilagoditev prilog I in V tehničnemu in znanstvenemu napredku, ter spremembe iz drugega pododstavka člena 6(4). Ti ukrepi, namenjeni spremembi nebistvenih določb te direktive, se sprejmejo v skladu z regulativnim postopkom s pregledom iz člena 17(2).“
2.
Člen 17 se nadomesti z naslednjim:
„Člen 17
1. Komisiji pomaga Odbor za prilagajanje znanstvenemu in tehničnemu napredku.
2. Pri sklicevanju na ta odstavek se uporablja člen 5a(1) do (4) in člen 7 Sklepa 1999/468/ES, ob upoštevanju določb člena 8 Sklepa.“
Člen 2
Ta direktiva začne veljati dvajseti dan po objavi v Uradnem listu Evropske unije.
Člen 3
Ta direktiva je naslovljena na države članice.
V Strasbourgu, dne 19. novembra 2008

Labels: 10
15
20